NEUVOSTON ASETUS (EY) N:o 1276/95,
annettu 29 päivänä toukokuuta 1995,
Euroopan yhteisön, Euroopan atomienergiayhteisön ja Euroopan hiili- ja teräsyhteisön sekä Liettuan tasavallan välisen vapaakauppaa ja kaupan liitännäistoimenpiteitä koskevan sopimuksen soveltamista koskevista tietyistä menettelyistä
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
Euroopan yhteisön, Euroopan atomienergiayhteisön ja Euroopan hiili- ja teräsyhteisön sekä Liettuan tasavallan välinen vapaakauppaa ja kaupan liitännäistoimenpiteitä koskeva sopimus (1), jäljempänä "sopimus", allekirjoitettiin Brysselissä 18 päivänä heinäkuuta 1994 ja se tuli voimaan 1 päivänä tammikuuta 1995, ja
olisi annettava tietyt yksityiskohtaiset säännöt sopimuksen maataloustuotteita koskevien määräysten soveltamiseksi,
ON ANTANUT TÄMÄN ASETUKSEN:
1 artikla
Komissio antaa säännökset sopimuksen 14 artiklan 2 ja 3 kohdan, jotka koskevat perustamissopimuksen liitteeseen II kuuluvia ja yhteisen markkinajärjestelyn mukaisesti tuontimaksu- tai -tullijärjestelmän alaisia maataloustuotteita, soveltamisesta asetuksen (ETY) N:o 804/68 (2) 30 artiklassa säädettyä menettelyä noudattaen sekä soveltaen kyseisen maataloustuotteen yhteisestä markkinajärjestelystä annettujen asetusten asiaa koskevia säännöksiä. Jos sopimuksen soveltaminen edellyttää läheistä yhteistyötä Liettuan kanssa, komissio voi toteuttaa kaikki tällaisen yhteistyön varmistamiseksi tarvittavat toimenpiteet.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä toukokuuta 1995.